24/08/2016 | Administración LocalMunicipal
Pontedeume
Aprobación definitiva ordenanza reguladora prezo público “Servizo madrugadores”

O abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro da Ordenanza reguladora do prezo público polo servizo de “Madrugadores”, aprobada inicialmente polo Concello Pleno en data 30 de xuño de 2016, e estando sometido a información pública o devandito acordo polo prazo de trinta día hábiles, previa publicación do correspondente anuncio no taboleiro de edictos e no BOP núm.135 de data 18 de xullo de 2016, sen que nese tempo se presentasen reclamacións, considerase definitivamente adoptado o citado acordo. Contra o acordo descrito no parágrafo anterior, poderán os interesados interpoñer directamente o recurso contencio­so- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. De conformidade com o previsto em o art.127 do Texto refundido da Lei reguladora das Facendas Locais, aprobado polo Real Decreto lexislativo 2/2004, de 5 de marzo, en relación cos arts.41 a 47 desta norma e en exercicio da potestade regulamentaria recoñecida ás entidades locais nos arts.4, 49, 70.2 e concordantes da Lei 7/1985 de 2 de abril reguladora das Bases de Réxime Local, este Concello establece o prezo público polo servizo de “Madrugadores” O prezo público regulado nesta ordenanza constitúe o ingreso de dereito público, que se satisfará polo pai/nai/titor/a dos nenos/as inscritos e admitidos no programa de “Madrugadores”. Están obrigados ao pago do prezo público regulado nesta ordenanza o pai/nai/titor/a dos nenos/as inscritos e admitidos no programa de “Madrugadores”, que desenvolvera o Concello a través de empresa externa. As contías do prezo público, que satisfaranse cunha periodicidade mensual ao Concello por cada neno/a sera: A obrigación de pago nace desde que se inicie a prestación do servizo. O importe dos prezos serán ingresados nas entidades bancarias que se determinen ao efecto, titularidade do Concello dentro dos primeiros cinco dias de cada mes (caso de inscripcións mensuais, independentemente do número de dias) No caso de solicitude de asistencia a dias puntuas, o pago deberá ser efectuado no mesmo dia en que se realice a solictude. A falta de pago dunha mensualidade, suporá a renuncia a praza. a) As familias numerosas tanto de categoría xeral como especial teran unha binoficación do 20% en todos os seus membros. A condición de familia numerosa se acreditará documentalmente na solicitude de participación no programa mediante a presentación do título de familia numerosa, aportando copia do mesmo. b) Cando participen dous irmans no programa, terán unha bonificación do 20% no segundo. Esta bonificación non terá lugar cando se aplique a bonificación por familia numerosa. A presente ordenanza reguladora do prezo público para o servizo de “Madrugadores”, que foi aprobada polo Pleno do Concello en sesión celebrada o día 30 de xuño de 2016, unha vez aprobada definitivamente, será publicada integramente no Boletín Oficial da Provincia e comezará a aplicarse unha vez que transcorra o prazo previsto no art.49 da Lei 7/1985 de 2 de abril, e manterase en vigor ata a súa derogación ou modificación expresa. Pontedeume, 19 de agosto de 2016. O ALCALDE Bernardo Fernández Piñeiro